Само САЩ още няколко пъти използват своите последни линкори (от типа „Айова“) за артилерийска поддръжка на наземни операции, поради относителната, по сравнение с авиоударите, ниска цена на обстрел на брега с тежки снаряди по площ, а също и заради прекомерната огнева мощ на корабите (след модернизациите на системата за зареждане, за час стрелба, „Айова“ може да изстреля около хиляда тона снаряди, което и сега е невъзможно за нито един самолетоносач, а новите рецепти барут и полиуретановите зарядни картузи позволяват рязко да се повиши живучестта на ствола). Макар да следва да се признае, че обладаващите доста малко (70 кг за 862-килограмовите фугасни и само 18 кг в 1225-килограмовите бронебойни) количество ВВ снаряди на американските линкори не по най-добър начин подхождат за обстрели на брега. От друга страна, натрупаните в годините на Втората световна война запаси от тези снаряди да се използват по друг начин не е възможно. Преди войната в Корея отново са приети на въоръжение всички четири линкора от типа „Айова“. Във Виетнам е използван само „Ню Джърси“.